cyanic-selkie/wikianc huggingface dataset:
Ronny Ackermann
Ackermann har 27 enkeltseire i verdenscupen (pr 9. mars 2008). Han vant verdenscupen sammenlagt i 2001/02, 2002/03 og 2007/08.
I 2003 ble han tildelt Holmenkollmedaljen sammen med Felix Gottwald.
Brattskarven (Dindalen i Oppdal)
Brattskarven er et fjell i Oppdal kommune i Trøndelag. Det har en høyde på 1 569 meter over havet. Det ligger i Dovrefjell-Sunndalsfjella nasjonalpark, mellom Dindalen i nord og Åmotsdalen i sør.
Jonas Becken
Jonas Becken (født 9. februar 1991) er en norsk fotballspiller som for tiden spiller for Kvik Halden, han har tidligere spilt for Fredrikstad FK. Jonas kom fra Torp IF foran 2006-sesongen. Og har siden den gang gått innom sone-og bylag i Fredrikstad. I 2010 skrev han under kontakt med A-laget til Fredrikstad FK
Etter 2010-sesongen var tiden i FFK over, etter at kontrakten ikke ble fornyet. Neste stoppested ble Kvik Halden der han skrev under på en 2års-kontrakt.
Jonas fikk muligheten til å vise seg fram da han lagde en teknikkvideo med Hans Erik Ramberg, og fire andre unggutter.
Europas øyer
Liste over Europas øyer inneholder 139 øyer over 200 kvadratkilometer. Listen kan være ufullstendig.
Øyer 100 km²–200 km²
Listen er ufullstendig
Øyer 50 km²–100 km²
Listen er ufullstendig
Lise Hammerud
Lise Hammerud (født 1957), opprinnelig fra Gran på Hadeland, er en norsk lokalpolitiker for Senterpartiet.
Hun har vært varaordfører i Gjøvik kommune, leder av hovedutvalg samt formannskapsmedlem og kommunestyrerepresentant i Gjøvik. Hun ble tildelt Senterpartiets hedersmerke for sin innsats på årsmøtet i Oppland Senterparti i 2020.
Allele (band)
Allele er et alternativ metal-band fra byen Jacksonville i staten Florida i USA.
Anutpāda
Anutpada er et begrep i vedanta og buddhismen som betyr «fravær av opprinnelse», «ikke kommet inn i eksistens», «ikke fått effekt» eller «ikke-produksjon». "An" betyr "ikke" eller "ingen". "Utpāda" betyr "skapelse", "fremkomst" eller "fødsel".
Surinder Singh
Surinder Singh Sodhi Shokar (født 22. juni 1957 i Firozpur), indisk landhockeyspiller som deltok i de olympiske leker 1980 i Moskva. Singh ble olympisk mester i landhockey under OL 1980 i Moskva. Han var med på det indiske laget som vant landhockeyturneringen foran Spania og Sovjetunionen. India ble nummer to bak Spania i den innledende runden der alle seks lagene spilte en enkeltserie, de vil si alle lagene møttes en gang. I finalen beseiret de Spania med 4-3 og ble olympiske mestere for åttende gang. Singh spilte seks kamper og scoret seksten mål i OL-turneringen.
1. serierunde i OBOS-ligaen 2020
1. runde i OBOS-ligaen 2020 starter fredag 3. juli 2020, og avsluttes med –  fredag 3. juli.
Kampfakta
'''Fredag 3. juli''' <div id="Grorud v Lillestrøm"> <div id="Sandnes Ulf v Øygarden"> <div id="Stjørdals-Blink v Ranheim"> <div id="Tromsø v Raufoss"> <div id="Ull/Kisa v Strømmen"> <div id="Åsane v Sogndal">
Cristina Scabbia
Scabbia møtte vokalist Andrea Ferro og bassist Marco Coti Zelati som spilte i bandet Ethereal i 1991. Dette endte med at hun ble med som studiovokalist på bakgrunnsvokal på en demo til bandet. Bandet likte hennes stemme såpass godt at hun ble spurt om å bli fast medlem og vokalist i bandet i tillegg til Ferro, noe hun takket ja til. Bandet skiftet navn til Lacuna Coil etter å ha signert med Century Media, da de fant ut at navnet allerede var opptatt av et gresk band.
Scabbia deltar på sangen «À Tout le Monde» med Megadeth og «S.O.S. (Anything But Love)» med Apocalyptica.
Kommunestyrevalget 1913
Kommunestyrevalget 1913 var et valg i Norge som ble gjennomført i 1913. Ved valget ble det valgt representanter og varamenn til 612 norske landkommuner med 916 valgsogn, 33 større byer og 29 mindre byer. I landdistriktene ble det valgt 11,393 representanter og 10,484 varamenn, mens det i byene ble valgt 2,064 representanter og 1,888 varamenn. Valgdagen var i oktober for landdistriktene og desember for byene.
1,021,769 personer var innført i manntallet ved valget. Det var et krav om to års opphold i vedkommende kommune for å ha stemmerett, i tillegg til statsborgerskapet. Stemmerettsalderen var 25 år. De som mottok fattigunderstøttelse hadde ikke stemmerett. Av de manntallsførte hadde 41,851 personer suspensjonsanmerkning. 979,918 personer hadde stemmerett.
Litt over halvparten av kommunestyrevalgene ble gjennomført som forholdstallsvalg. Der det var bare ett eller ingen godkjente forslag til valgliste, var det anledning til å avholde flertallsvalg. Flertallsvalg ble benyttet i 358 av herredene, og omfattet om lag 30 % av de stemmeberettigede. Ni av byene avholdt flertallsvalg: Son, Hølen, Svelvik, Åsgårdstrand, Stathelle, Lillesand, Sogndal, Skudeneshavn og Florø.
Valglistenes antall
499,923 personer avga stemme, noe som ga en valgdeltagelse på 51,0%.
Eva Paulsen Skardal
Eva Paulsen Skardal (født 7. oktober 1952) er en norsk tidligere friidrettsutøver som representerte Holstad IL og IL i BUL.
Fernando de la Calleja
Fernando de la Calleja Gallardo (født 13. desember 1998) er en meksikansk parafriidrettsutøver som konkurrerer i klassen F54, som er for sittende utøvere.
Idrettskarriere
De la Calleja deltok i Junior-VM i parafriidrett 2017 i Sveits, og fikk der sølv i spydkast i klassen F52-F57. Han deltok også i Parapanamerikanske leker for ungdom 2017, men var der eneste deltaker i spydkast i U20-klassen med klassifiseringen F54, så han fikk derfor ingen medalje.
Han deltok i Parapanamerikanske leker 2019 i Lima i Peru, og fikk der sølv i spydkast i klassen F54, bak Justin Phongsavanh fra USA.
Kirkenes ungdomsskole
Kirkenes ungdomsskole er en offentlig grunnskole i Sør-Varanger kommune, Finnmark fylke.
TNT (EP)
TNT (1984) er en engelskspråklig EP med låter fra TNTs norskspråklige debutalbum TNT (1982).
Da TNT turnerte med materiale fra debuten, opplevde de stadig økende interesse fra utlandet. De bestemte seg for å spille inn de første fem låtene på plata, side 1, i engelsk oversettelse.
To av låtene skulle dukke opp på engelsk igjen senere, med Tony Harnell på vokal. Harnell skrev ny tekst til «U.S.A.» før den ble tatt med på Knights of the New Thunder. «Eddie» ble lagt til som bonusspor på CD-en. I tillegg var den med på singelen American Tracks. «Harley-Davidson» har blitt fremført på engelsk flere ganger både av Harnell og hans etterfølger Tony Mills.
From Nashville to Memphis: The Essential ’60s Masters
From Nashville to Memphis: The Essential '60s Masters er en samleboks med Elvis Presley, utgitt 28. september 1993.
Kirkenes skole
Kirkenes skole er en todelt norsk offentlig grunnskole i Sør-Varanger kommune, Finnmark fylke. Skolen er delt i to deler, Kirkenes barneskole og Kirkenes Ungdomsskole. I praksis betyr dette at det er to skoler som holder til i samme bygg. Den har 500 elever i 23 skoleklasser, disse er fordelt på klassetrinn fra første til tiende.
Ungdomsskolen ledes av rektor Espen Bruer
Karl Richter
Karl G. B. Richter (født 14. desember 1876, død 30. november 1959) var en svensk skytter som deltok i de olympiske leker 1920 i Antwerpen og 1924 i Paris.
Richter vant en olympisk bronsemedalje i skyting under Sommer-OL 1920 i Antwerpen. Han var med på det svenske laget som kom på tredjeplass i lagskytingen i trap bak USA og Belgia. De andre på laget var Per Kinde, Fredric Landelius, Alfred Swahn, Erik Lundquist og Erik Sökjer-Petersén.
Ekte mispel
Ekte mispel (Mespilus germanica) er et frukttre i rosefamilien.
Det er et lite, løvfellende, tornet tre som blir opptil 6 m høyt. Barken er gråbrun og furet. Bladene er avlange, mørkegrønne på oversiden og gråhårete under. Blomstene er hvite eller litt rosa. Frukten ligner på et eple, er 20–30 mm stor hos ville trær og har varige begerblad i spissen. Arten hører hjemme i Sørøst-Europa og Vest-Asia, men er forvillet i Vest-Europa.
Ekte mispel er blitt dyrket lenge og var et viktig frukttre i middelalderen. Fruktene blir først spiselige etter frost og lagring. Det finnes mange kultivarer med en fruktstørrelse på 30–65 mm. Arten er ikke vanlig i Norge, men er plantet noen få steder.
Kontinentalcupen i skihopping for kvinner 2010/11
Kontinentalcupen i skihopping for kvinner 2010/11 ble arrangert i perioden 14. august 2010 – 10. mars 2011. Kontinentalcupen ble organisert av FIS (Det internasjonale skiforbundet).
FIS-kongressen vedtok i Antalya i juni 2010 at det skal innføres en verdenscup for kvinner fra og med sesongen 2011/12.
Sammenlagt
Dana Vasilica Haralambie tok Romanias første poeng i kontinentalcupen for kvinner da hun ble nummer 26 (sist) i Falun 25. september 2010.
Ma Tong ble den første kineser som tok poeng i kontinentalcupen for kvinner, da hun ble nummer 27 i Braunlage 15. januar 2011.
17 år gamle Simona Senoner fra Italia døde plutselig 7. januar 2011, dagen før rennet i Schonach. Etter obduksjon konkluderte statsadvokaten i Konstanz med at hun døde av en kraftig virusinfeksjon. Senoner deltok i rennene i Heddal 17. og 18. desember 2010, men tok ikke kontinentalcuppoeng.
Kilder for resultater
Skisprung-Continentalcup 2010/11
Gotcha!
Gotcha! er en amerikansk actionkomedie fra 1985. Filmen handler om den smertefulle jomfruen Jonathan Moore (Edewards). Han er veterinærstudent og håpløs med damene. En ting han derimot håndterer bra er paintballspillet Gotcha!. Et spill som foregår på hele universitetsområdet og består av å jakte på hverandre i smug og skyte utvalgte med maling. For å forbedre sitt håndlag med damer drar Jonathan på ferie til Europa med en venn. Der møter han den sexy og mystiske Sasha (Fiorentino), som viser seg å være en internasjonal spion. Plutselig befinner Jonathan seg i et ekte Gotcha-spill, hvor han er byttet!
Handling
Jonathan Moore er student ved University of California, Los Angeles. Han spiller et spill som heter "Gotcha" hvor spillerne tildeles en "hit" på en annen spiller når de spiller paintball, dart eller med vannpistol. Moore og hans romkamerat Manolo reiser på ferie til Paris, Frankrike. Moore møter Sasha Banicek, en ung kvinne opprinnelig fra Tsjekkoslovakia. Jonathan bestemmer seg for å forlate Manolo (som er på vei til Spania) og reise sammen med Sasha til Vest-Berlin for å tilbringe mer tid sammen med henne.
En kveld forteller Sasha at hun må reise til Øst-Berlin for å hente en pakke, fordi hun arbeider som kurer. Etter ankomst til Øst-Berlin forlater Sasha hotellet og går til mørkt gatehjørne. Hun møter en tysk mann som forteller hvor pakken hennes er. I mellomtiden blir Sasha overvåket av en sovjetisk agent, som sitter i en bil på avstand. Dagen etter forteller Sasha at hvis hun sender en spesiell melding til Jonathan, så betyr det at han umiddelbart burde forlate Øst-Berlin. Senere blir Sasha tatt av en sovjetisk agent og det østtyske hemmelige politiet.
Jonathan forsøker å krysse den sterkt voktede grensen til Vest-Berlin. Den sovjetiske agenten ankommer grense-overgangen for å se etter Jonathan, som har krysset grensen trygt før han ble tatt til fange. Jonathan får en melding fra Sasha om å møtes. Sovjetiske agenter finner til slutt Jonathan i Vest-Berlin på stedet Sasha ga ham, hvor han møter en kvinne som ber om gjenstanden Sasha tidligere ga ham - så han gir henne pakken. Hun blir deretter skutt av sovjeterne, som jager Joanathan gjennom en offentlig park. Under flukten møter Jonathan tilfeldigvis en tysk punkrock-gruppe med kurs mot Hamburg. De tilbyr ham en tur til flyplassen.
Merwyn Fernandis
Merwyn Fernandis (født 12. april 1959), indisk landhockeyspiller som deltok i de olympiske leker 1980 i Moskva, 1984 i Los Angeles og 1988 i Seoul.
Fernandis ble olympisk mester i landhockey under OL 1980 i Moskva. Han var med på det indiske laget som vant landhockeyturneringen foran Spania og Sovjetunionen. India ble nummer to bak Spania i den innledende runden der alle seks lagene spilte en enkeltserie, de vil si alle lagene møttes en gang. I finalen beseiret de Spania med 4-3 og ble olympiske mestere for åttende gang. Fernandis spilte seks kamper og scoret to mål i OL-turneringen.
Walfrid Hellman
Gustaf Walfrid Hellman (født 17. november 1883, død 7. oktober 1952) var en svensk skytter som deltok i de olympiske leker 1920 i Antwerpen.
Hellman vant en olympisk bronsemedalje i skyting under Sommer-OL 1920 i Antwerpen. Han var med på det svenske laget som kom på tredjeplass i lagskytingen i stående 300 meter armégevær bak Danmark og USA. De andre på laget var Mauritz Eriksson, Olle Ericsson, Hugo Johansson og Leon Lagerlöf.
Louise Hegermann-Lindencrone
Louise Hegermann-Lindencrone (fullt navn Mette Louise Christiane Frederikke Lindencrone) (født 4. desember 1778 i København, død 18. juni 1853 i København) var en dansk forfatterinne som virket i den danske gullalder. Hun var adelig – datter av godseier Johan Frederik Lindencrone (1746-1817) og Bolette Marie Harboe (1750-1800), og var gift med den norskfødte offiseren Johan Henrik Hegermann-Lindencrone.
I 1797 kjøpte ekteparet eiendommen Rolighed ved Kalkbrænderiet i København. Her holdt hun salong for en liten krets i sommerhalvåret, med blant annet Adam Oehlenschläger, J.P. Mynster, Heinrich Steffens, F.C. Sibbern, B.S. Ingemann, M.F. Liebenberg, Andreas Saint-Aubain, Peder Hjort, Rudolph Bay, Abrahams og A.S. Ørsted.
Hegermann-Lindencrone var forfatterinne til de to lesedramene Eleonora Christina Uhlfeldt (1817) og Troubadouren (1820), og til novellesamlingen Danske Fortællinger (1825). Historienes tema er kvinners sosiale situasjon og utviklingsmuligheter. Troubadouren utspiller seg i middelalderen, der sønnen til en trubadur bortføres og vekker hustruens morsfølelse og samfunnsmessige betydning. Eleonora Christina Uhlfeldt og to historier i Danske Fortællinger – Faster Dorothea og Billedet, fremhever mer indflydelsesrige kvinner.
Hennes korrespondanse med blant annet Peder Hjort, ble utgitt av denne i Udvalg af Breve i 1867.
Devil in His Heart
«Devil in His Heart» er en sang skrevet av Richard Brian Drapkin (som brukte noen ganger psedonymet Ricky Dee i sin artist karriere). Sangen ble innspilt med jentegruppa The Donays fra Hamtramck i Michigan og sangen ble først utgitt på singel på plateselskapet Correc-tone Records cirka på sommeren 1962. Den ble ikke noen hit, men den ble utgitt på nytt 6. august 1962 på plateselskapet Brent Records. I Storbritannia ble den utgitt på Oriole. Sangen går i Eb-dur.
Motown sjef Berry Gordy komponerte i 1963 en helt annen sang, men med samme tittel som ble utgitt med Carolyn Crawford.
The Donays
Foruten frontsanger Yvonne Singleton, besto The Donays av Michelle Ray, Mary (etternavn ukjent) og søstrene Janice og Armie Guinn, De spilte kun inn Drapkin komposisjonene «Devil in His Heart» og «Bad Boy» (sistnevnte sang må ikke forveklses med Larry Williams sang av samme navn). Gruppen ble oppløst etter dette, grunnet mer satsing på utdannelse. Unntaket var Yvonne Singleton som fortsatte som artist og forandret etternavnet til Vernee.
Teksten
Tekstens jeg er en jente som er vilt forelsket i en gutt, men som får advarsler fra sine venninner om at gutten bare er ute etter å utnytte henne. Koret har oppgaven med å komme med advarslene, mens vokalist Yvonne Singleton har rollen som den nyforelskede jenta.
The Beatles' coverversjon
The Beatles døpte om tittelen til «Devil in Her Heart» som de spilte inn 18. juli 1963 i Abbey Road Studios. De trengte tre tagninger før den var klar til videre arbeid med pålegg. De gjorde tre forsøk hvor de la på vokal og maracas og siste forsøk (tagning 6) ble brukt til utgivelse. De spilte sin versjon i g-dur.
Gruppen ga ut sin versjon av «Devil in Her Heart» først 22. november 1963 på albumet With The Beatles i Storbritannia og 10. april 1964 på The Beatles' Second Album i USA.
«Devil in Her Heart» versjoner fremført av The Beatles i BBC Radio
To ganger var gruppen i BBC-studios og spilte inn to radio-versjoner av «Devil in Her Heart» hvorav begge ble kingkastet før gruppen ga ut sangen offentlig på With The Beatles. Den første av de to radio-versjonene, ble spilt inn 16. juli 1963 (to dager før de spilte den inn i Abbey Road Studios), og den radio-versjonen ble offentlig utgitt 20. mars 1995 på CD-singlen Baby It's You.
Get Back sessions
7. januar 1969 drev The Beatles og øvde inn blant annet «Don't Let Me Down». Siden stemningen innad i gruppa ikke var helt på topp, tok de ofte og jammet gamle sanger de hadde spilt på spillejobber før de ble berømte. Dette var for å mimre sine mer glade dager, og forhåpentligvis få opp stemningen. Mens de terper på «Don't Let Me Down», begynner plutselig Harrison å spille riffet til «Devil in Her Heart» slik at det passer inn i «Don't Let Me Down». Derfor blir det til at gruppen spiller og synger en versjon (med Lennon på vokal) av «Devil in Her Heart»; men versjonen er preget av at de husker den knapt, og vil følgelig aldri bli offentlig utgitt.
Eksterne lenker
Sangteksten
Olle Ericsson
Olle Ericsson (født 1. juni 1890, død 25. juli 1950) var en svensk skytter som deltok i de olympiske leker 1920 i Antwerpen og 1924 i Paris.
Syvendedags Adventistsamfunnets teologi
I Syvendedags Adventistsamfunnet uttrykkes den offisielle læren i de 28 grunnleggende trosartikler. Dette blei stadfesta av kirkesamfunnets generalkonferanse i 1980. I 2005 blei en ny trosartikkel, nummer 11, lagt til. Medlemskap krever at man godtar kirkens to dåpsløfter. Trosartiklene som her blir framlagt blir ikke sett på som en «trosbekjennelse», da adventistene framholder at «Bibelen, og Bibelen alene» er den eneste rettesnoren for kristen tro.
Adventistdoktrinene er hovedsakelig basert på trinitarisk protestantisk teologi, med vektlegging på arminianistisk soteriologi og premillenistisk eskatologi. Adventistene framholder læren om bibelens ufeilbarlighet, Kristi stedfortredende forsoning, legemets oppstandelse og rettferdigjørelse ved troen alene, og blir dermed ofte ansett som et evangelikalt kirkesamfunn. De deler også synet på troende dåp og at Gud skapte verden på seks bokstavelige dager med flere protestantiske kirkesamfunn. Den moderne bevegelsen for kreasjonisme som vitenskapelig forklaringsmodell starta med adventisten George McCready Price, som hadde blitt inspirert etter å ha hørt om et av Ellen Gould Whites syner.
Oversikt
Syvendedags Adventistsamfunnets 28 grunnleggende trosartikler blei først vedtatt på generalkonferansen i 1980. Et nytt punkt blei lagt til i 2005. Dåpsløftene er et annet viktig uttrykk for samfunnets tro. Det finnes to varianter av dåpsløftene.
I tillegg til de grunnleggende trosartiklene finner man offisielle uttalelser som er vedtatt av ledelsen.
Teologiske forskjeller innad
Som i de fleste religiøse bevegelser finner man et utvalg av teologiske forståelser innad i Syvendedags adventistkirken. Mange forskjellige grupper, bevegelser eller subkulturer innad i kirka har varierende syn i spørsmål om tro og livsstil.
På den konservative enden av denne skalaen finner man «historiske» adventiser, som kjennetegnes ved motstand mot de teologiske tendensene innad i kirkesamfunnet som starta på 1950-tallet. De protesterer mot det de ser på som å inngå kompromisser med evangelikale kristne og forsøker å fastholde på det de anser som viktige adventistiske doktriner. Eksempler er læren om at Jesus hadde menneskets falne natur, den undersøkende dom og læren om å kunne holde opp med synde. Man finner grupperinger uten formell tilknytning til den offisielle kirka, som holder fram tankene om en genuin, «historisk adventisme».
Erik Sökjer-Petersén
Erik Sökjer-Petersén (født 4. desember 1887, død 17. april 1967) var en svensk skytter som deltok i de olympiske leker 1912 i Stockholm og 1920 i Antwerpen.
Brittany Webster
Brittany Webster (født 25. juni 1987) er en canadisk langrennsløper.
Erik Sökjer-Petersén
Sökjer-Petersén vant en olympisk bronsemedalje i skyting under Sommer-OL 1920 i Antwerpen. Han var med på det svenske laget som kom på tredjeplass i lagskytingen i trap bak USA og Belgia. De andre på laget var Per Kinde, Fredric Landelius, Alfred Swahn, Erik Lundquist og Karl Richter.
Brittany Webster
Hun debuterte i verdenscupen i langrenn 16. januar 2009, og hennes beste individuelle verdenscup-plassering er en 18.-plass i 15 km dobbel jaktstart fra 2009.
Webster var tatt ut representerte Canada under Vinter-OL 2010, men fikk ikke startplass på noen av øvelsene.
Lusing (snekkerfag)
Lusing eller lus er betegnelsen på små klosser man bruker for å tette hull ved taklist, gulvlist eller annet listverk når man bruker over- og underliggende panel.
Anne Bjertnæs
Anne Bjertnæs (født 11.april 1972 på Jevnaker) er en norsk lokalpolitiker for Høyre som siden 2019 har vært varaordfører i Gjøvik.
Hun var Gjøvik Høyres ordførerkandidat ved kommunevalget i 2019, som ga et borgerlig flertall etter 97 år med ordfører fra Arbeiderpartiet. Bjertnæs ble varaordfører, mens Torvild Sveen fra Senterpartiet ble ordfører. Før det var hun medlem av formannskapet fra 2011 til 2019.
Fylkesvei 3322
Fylkesvei 3322 går mellom Nes og Ajertangen ved Lunde i Nome.
Strekningen ble fastlagt 2019, og tilsvarer en delstrekning av den tidligere fylkesvei 106 (Telemark).
Hannes Orlamünder
Hannes Orlamünder (født 24. juli 1999) er en tysk aker, som har gull på stafett og sølv i dobbel fra Vinter-OL for ungdom 2016 på Lillehammer som fremste internasjonale meritter. I dobbel kjører han sammen med Paul Gubitz, og de representerer klubben RRC Zella-Mehlis.
Han begynte med aking i 2003.
Idrettskarriere
I verdenscupen i aking for ungdom 2014/15 deltok han i dobbel sammen med Paul Gubitz, og disse vant ett løp - i Oberhof i januar. De kom på 6.-plass sammenlagt i verdenscupen for ungdom.
Han deltok ved Vinter-OL for ungdom 2016 på Lillehammer, der han fikk to medaljer. I dobbel for gutter kom han og Gubitz på 2.-plass, bak italienske Felix Schwarz og Lukas Gufler. I lagstafetten kom Tyskland på 1.-plass.
Odaenathus
Odaenathus (arameisk: ܐܕܝܢܬ‎ / Oḏainaṯ; arabisk: أذينة‎ / ALA-LC: Udaynath; født 220, død 267) var grunnlegger og konge (malik) av det palmyrenske riket med hovedstad i Palmyra, en by i romersk Syria. Han løftet opp sin by fra posisjonen som et regionalt senter underkastet Romerriket til et maktsenter i Syria. Odaenathus ble født i en aristokratisk familie i Palmyra som hadde hatt romersk statsborgerskap siden 190-tallet under det severanske dynasti. Han var sønn av Hairan, etterkommer av Nasor. Omstendighetene rundt hans framgang og vekst er tvetydig; han ble herre (ras) av Palmyra, en posisjon skapt for ham, så tidlig som på 240-tallet og ved 258 ble han tiltalt som en consularis, noe som indikerte en høy posisjon og status i Romerriket.
Da keiser Valerianus ble tatt som krigsfange etter slaget ved Edessa av kong Sjafur fra det persiske Sasanideriket i 260, etterlot de østlige provinsene i stor grad til perserne. Odaenathus forble romersk alliert; under tittelen konge ledet han den palmyrenske hæren og overfalt perserne i det de skulle til å krysse Eufrat og påførte dem et betydelig nederlag. Deretter stilte han seg på keiser Gallienus' side, sønn og etterfølger av Valerianus, som sto overfor opprøreren og usurpatoren Fulvius Macrianus. Denne erklærte sine sønner som keisere, etterlot en i Syria og tok den andre med seg til Europa. Odaenathus angrep den gjenværende usurpatoren og knuste opprøret. Han ble belønnet med mange framstående titler av Gallienus som således formaliserte hans selvetablerte posisjon i Østen. I virkeligheten hadde keiseren ikke noe valg enn å akseptere den nominelle lojaliteten til Odaenathus.
I en rekke av raske og vellykte militære kampanjer fra og med 262 krysset han Eufrat og gjenerobret Carrhae og Nisibis fra perserne. Han tok deretter offensiven i det indre av Persia, og nådde fram til bymurene av hovedstaden Ktesifon. Byen sto imot den kortvarige beleiringen, men Odaenathus overtok alt av det romerske landområdet som perserne hadde okkupert siden begynnelsen av deres invasjoner i 252. Odaenathus feiret sine seirer og erklærte seg selv som «konge av konger», en tradisjonell kongetittel i Østen, tilsvarende den persiske tittel shahanshah (sjah) med samme betydning, en monark som hersket over vasallkonger. Han kronet sin sønn Hairan som medkonge. Ved 263 hadde Odaenathus kontroll over Levanten, Mesopotamia og den østlige regionen av Anatolia.
Odaenathus underla seg alle formaliteter overfor keiseren, men i praksis styrte han som en uavhengig monark. I 266 satte han i gang en andre invasjon mot Persia, men måtte avbryte kampanjen og marsjere nordover mot Bitynia i Anatolia for å slå tilbake en gotisk beleiring av byen Heraklea Pontika (dagens tyrkiske by Karadeniz Ereğli). Han ble myrdet under uklare omstendigheter i 267 sammen med sin sønn Hairan. Identiteten til gjerningsmennene er ukjente, men mange spekulasjoner eksisterer i de antikke kildene. Han ble etterfulgt av sin sønn Vaballathus som han hadde med sine andre hustru Zenobia. Hun benyttet den makten og autoriteten som var blitt etablert av Odaenathus til etablere og konsolidere det palmyrenske riket i 270.
Per Ahlberg (kjemiker)
Nils Per Inge Ahlberg (født 1938, død 2014) var en svensk kjemiker. Han var fra 1984 professor i organisk kjemi ved Göteborgs universitet. Han ble i 1991 innvalgt som medlem av Kungliga Vetenskapsakademien.
Leda og svanen i København
Leda og svanen i København var en skulptur plassert på en høy søyle i Københavns havnebasseng fra 1610 eller 1611 til 1795. Skulpturen var plassert rett ved tøyhusbassenget. Leda og svanen kan sees allerede på Jan Diricksens prospekt av København fra 1611.
Monumentet ble til etter initiativ av Christian IV. Laurids de Thurah skriver feilaktig i Den Danske Vitruvius at skulpturen ble fraktet fra Kalmar til København som krigsbytte.
Søylen med monumentet på toppen var plassert på en kunstig sandgrunne, nærmest en liten øy i havnebassenget. Stedet var kjent som Havfruegrunden ettersom det var blitt rapportert et stort antall havfruer rett utenfor området ved tøyhuset.
Ettersom seilleden var blitt grunnere og trafikken i havnebassenget øket sto monumentet i veien og ble fjernet i 1795. Man vet ikke hvor det ble av, men kort før 1900 skal det ha ligget i en hage på Frederiksberg Allé.
I 2009 ble det stilt opp en bronsekopi av Anne Marie Carl Nielsens «Havfrue» fra 1921 på Havfruegrunden.
Smicorhina sayi
Smicorhina sayi er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
Middelsstore (ca. 25-30 millimeter), nokså langbeinte, avlange, svarte gullbasser. Pronotum er rødlig med fire svarte lengdestriper. Hannen har et T-formet framspring i pannen. Dekkvingene har opphøyde lengderibber.
Levevis
Nesten ingenting er kjent om disse billene, som tilsynelatende er ganske sjeldne.
Utbredelse
Arten er utbredt i Vest-Afrika (Guinea, Liberia, Kamerun).
Bir Bahadur Chettri
Bir Bahadur Chettri (født 7. september 1955), indisk landhockeyspiller som deltok i de olympiske leker 1976 i Montréal og 1980 i Moskva.
Má vlast
Má vlast (Mitt fedreland, JB 1:112) er en tonedikt-syklus av den tsjekkiske komponisten Bedřich Smetana, skrevet i perioden 1874–79 og uroppført på forskjellige tidspunkter. Verket som helhet ble første gang fremført 5. november 1882 i Praha.
Struktur
Satsene beskriver tsjekkisk landskap og kulturhistorie. En typisk oppsetning varer omkring 75 minutter.
«Vyšehrad»
«Høyborgen»
Komponert 1874, oppført 1875. Oppkalt etter festningen Vyšehrad i Praha.
Varighet: ca. 16 min
«Vltava»
«Moldau»
Komponert 1874, oppført 1875. Beskriver løpet til elven Vltava (Moldau). Kanskje Smetanas mest kjente stykke. Hovedtemaet er basert på den italienske melodien «La Mantovana» antakelig komponert av tenoren Giuseppino (del Biado) og publisert i 1600.
Varighet: ca. 12 min
«Šárka»
Komponert 1875, oppført 1877. Om den bøhmiske krigsmøyen av samme navn, kjent fra tsjekkisk folklore.
Varighet: ca. 10 min
«Z českých luhů a hájů»
«Fra de bøhmiske skoger og sletter»
Komponert og oppført 1875.
Varighet: ca. 13 min
«Tábor»
Komponert 1878, oppført 1880. Om karakteren til husittene, som grunnla byen Tábor.
Varighet: ca. 12 min
«Blaník»
Komponert 1879, oppført 1880. Fjellet Blaník huser i legenden en sovende konge og hans hær, nasjonens beskyttere.
Varighet: ca. 15 min
Lockheed Vega
Lockheed Vega var en seks-seter høyvinget endekker bygget av Lockheed fra 1927. Det ble berømt på grunn av at det ble brukt av flere flygere som skulle sette rekorder; førstegangs- eller hastighetsflyvninger. Disse ble tiltrukket av flyet på grunn av den solide konstruksjonen, den smekre strømlinjeformen og dets lange rekkevidde. Blant disse var Amelia Earhart som ble den første kvinne som fløy solo over Atlanterhavet, og Wiley Post, som brukte det på sine jorden rundt-flyvninger. Det ble også brukt av Hubert Wilkins på den første flyvning over Polhavet fra Alaska til Spitsbergen.
Historikk
Flyet var konstruert av Jack Northrop og Allan Lockheed. Northrop kom senere til å starte sin egen bedrift. Men flyet var først ment å skulle bygges for Lockheeds egen ruteflyvning. Den første modellen, Vega 1, var en fireseter. Passasjerene fikk tillit til flyet som var solid bygget, strømlinjeformet og hadde den seneste byggeteknikk ble brukt med selvbærende skrog av finerplater bygget over spanter av furu (monocoque konstruksjon) og innvendig forsterkede vinger cantilever vinge slik at alle utvendige stag og barduner, slike som var vanlig for datidens modeller, konstruksjoner som gav luftmotstand, var forsvunnet. Flyet ble utstyrt med den best tenkelige motor. Motoren som ble valgt, var en Wright Whirlwind, som utviklet 225 hestekrefter (168 kW). Senere varianter ble utstyrt med Pratt & Whitney R-1340
Skroget ble bygget i to halvdeler som ble limt sammen i kraftige presser. Den samme byggeteknikk ble tatt i bruk igjen under andre verdenskrig da britene bygde det kjente Mosquitoflyet. Den første Vega 1, som fikk navnet «Golden Eagle», fløy første gang i 1927. Flyet var for lite for et flyselskaps behov for ruteflyvning. Lockheed fikk derimot en rekke ordres fra private som kjøpe et fly til eget bruk.
Modellen som ble videreutviklet i 1929 fikk navnet Vega 5. Dette ble utstyrt med Pratt & Whitney R-1340 Wasp-motor på 450 H/k (336 kW) noe som gav adgang til å installere ytterligere to seter og øke marsjfarten til 249 km/t med toppfart 266 km/t. Den nye seksseteren var imidlertid også for liten for datidens passasjertrafikk, og fortsatt var det det private marked som kjøpte flyet.
Antall produserte fly er noe usikkert. Det er oppgitt varierende antall mellom 120 og 140. En Vega ble eksportert til Norge i 1936, LN-ABE. Eier var hvalfangstrederiet Bryde & Dahl A/S.
Vega på museum
Både Wiley Posts «Winnie Mae» og Amelia Earharts Vega er utstilt ved National Air and Space Museum. Fire eller fem andre antas å eksistere.
Nordic Arena
Nordic Arena er et skihoppanlegg i Kandersteg i Sveits. Anlegget ligger like nord for landsbyen og består av tre hoppbakker med størrelse K95 (HS106), K67 (HS74) og K24 (HS27). Det ble åpnet i 1979. De tre hoppbakkene har egne navn, henholdsvis Lötschberg-Schanze, Blümlisalp-Schanze og Bire-Schanze. Hoppanlegget brukes under junior-VM og U23-VM på ski 2018.
Historie
Den første hoppbakken i Kandersteg, Lötschbergschanze, ble bygd ved jernbanestasjonen i 1920. Denne bakken var i bruk til 1977, da byggingen av en ny omkjøringsvei gjorde at bakken måtte rives. Kandersteg hadde det sveitsiske mesterskapet i nordiske grener i 1958, 1961 og 1965. Det sveitsiske skiforbundet utnevnte i 1977 Kandersteg til nasjonalt senter for nordiske grener, og et nytt hoppanlegg ble bygd på stedet. Det nye hoppanlegget, med navnet Nationales Nordisches Skizentrum, hadde tre hoppbakker med størrelse K90, K60 og K24, som alle var belagt med plastmatter. Det ble åpnet med et internasjonalt hopprenn 2. september 1979.
Nationales Nordisches Skizentrum hadde i mange år internasjonale hopprenn med god deltakelse i sommersesongen. I 1990 ble anlegget modernisert og fikk blant annet oppdatert bakkeprofil. Det sveitsiske mesterskapet i hopp og kombinert ble for første gang arrangert på plast i Kandersteg i 2003. Stedet hadde renn i Sommer Grand Prix i kombinert i 2004 og 2006.
På skianleggets hjemmeside fortelles det for øvrig at FIS' mektige renndirektør Walter Hofer, som selv ikke har bakgrunn som skihopper, en gang tidlig på 1980-tallet våget seg utfor den minste av hoppbakkene. Han landet på 11,5 meter.
Bakkerekorder
Bakkerekorden i K90-bakken før ombyggingen var 100 meter, satt av Christoph Bieler (Østerrike) under Sommer Grand Prix i kombinert 18. august 2006. I K60-bakken var rekorden 62,5 meter, satt av Stefan Nyffeler og Marco Grigoli (begge Sveits) 26. september 2004.
Gjeldende bakkerekord i K95-bakken er 111 meter, satt av Andreas Schuler (Sveits) 29. januar 2017. I K67-bakken er rekorden 76 meter, satt av Mario Anderegg (Sveits) 9. desember 2017. Bakkerekord i K24-bakken er 28 meter, satt av Björn Fischer (Sveits) 2. oktober 2005.
Otto Plonk
Galleri Otto Plonk var et kunstnerdrevet galleri som holdt til i Øvre Korskirkesmauet 2a i Bergen. Galleriet ble initiert av Jone Kvie, Per Gunnar Tverbakk (nå Eeg-Tverbakk) og Snorre Ytterstad. Galleriet åpnet kl 18:00 27. mai 1995 og lukket nøyaktig tre år senere, kl 18:00 27. mai 1998.
Kvie og Ytterstad flyttet fra Bergen samme år som galleriet ble etablert og jobbet videre som kunstnere. Tverbakk fortsatte engasjementet sitt og var ansatt som daglig leder under tiden galleriet var aktivt. Andre personer som jobbet i galleriet var Martin Larsson, Eline McGeorge, Arne Revheim og Erik Johan Worsøe Eriksen.
Galleri Otto Plonk var ikke et rendyrket generasjonsgalleri på tross av at det viste mange av de norske nittitallskunstnere (eksempelvis Bjørn Bjarre, Tor Børresen, Jorunn Irene Hanstvedt, Kim Hiorthøy, Lotte Konow Lund, Terje Nicolaisen, Torbjørn Rødland, Børre Sæthre og Snorre Ytterstad) Også kunstnere som etablerte seg på 1980-tallet var representert, for eksempel Inghild Karlsen, Kurt Johannesen og Stein Rønning. Galleriet var videre en eksponent for det nordiske nettverket typisk for 1990-tallet og viste flere kunstnere fra Island, Finland og Sverige.
Galleri Otto Plonk var eksponent for en sosial dreining i kunsten der gallerirommet parallelt fungerte som visningssted for kunst og åsted for arrangementer som rave-fester og kunst-loppemarkeder. Det var også et utsalgssted for musikkutgivelser og egenproduserte klær. Et særtrekk ved galleriet var dets gjennomførte særegne grafiske profil og bruk av visuell kommunikasjon. Galleriet var organisert som en stiftelse. Ved oppløsningen av stiftelsen ble de gjenstående midlene gitt til Bergen Museum for Samtidskunst, et konseptuelt museum og kunstprosjekt initiert og drevet av Matias Faldbakken og Gardar Eide Einarsson.
Utstillinger og arrangementer
«Bergen-ginseng», 27. mai - 15. juni 1995
Kunstnere: Niels Bonde (DK), Annar Bjørgli (NO), Tor Børresen (NO), Anna Brag (SE), Jan Trygve Fløysvik (NO), Hanne Friis (NO), Svein Flygari Johansen (NO), Lotte Konow Lund (NO), Jone Kvie (NO), Finn Eirik Modahl (NO), Christel Sverre (NO), Juha Söderlund (SF), Per Gunnar Tverbakk (NO), Snorre Ytterstad (NO)
«Kunstgress» - Grunnstudium Institutt for fotografi SHKD, 17. juni - 2. juli 1995
Deltakere: Una Line Ree Hunderi (NO), Runar Storeide (NO), Nina Svane-Mikkelsen (NO), Torbjørn Rødland (NO), Karianne Kampevold Larsen(NO)
Kunstnere: Yngvar Larsen (NO), Anne Lise Stenseth (NO), Stephan Østensen (NO)
«Otto Plonk Electronics», 7. oktober - 29. oktober 1995
Kunstnere: Gisle Frøysland (NO), Michael Hopsch (SE), Erik Pisani (NO)
«Kunstloppemarkedet Cash & Carry» 4. november - 5. november 1995
25 kunstnere deltok
Kunstnere: Mattias Härenstam (SE), Per Teljer (SE), Karl Ramberg (SE)
Otto Plonk Peek-a-boo! «Drops», 13. januar 1996
Graphich Demos, Eyecandy & Techno
Kunstnere: Vj: Gisle Frøysland (NO) DJ´s: anders g, Halutune, E-C-T, rolv B. Chill-out Basement: Gnarly
«Euro non-stop Dancing & Geir Egil Bergjord», 20. januar - 4. februar 1996
Kunstnere: Tobias Bernstrup (SE) & Lova Hamilton(SE), Geir Egil Bergjord (NO)
«Feuerwehrmann Nightmare Simulatoren», 10. februar - 3. mars 1996
Kunstnere: Tobias Regensburger (D), Nana Schulz (D), Martin Schräder (D)
«Bjørn Bjarre, Crispin P. Johannessen, Elisabeth Mathisen», 9. mars - 31. mars 1996
Kunstnere: Bjørn Bjarre (NO), Crispin P. Johannessen (NO/GB), Elisabeth Mathisen (NO)
Kunstner: Robert Sot (NO/PL)
«Freude», 12. april - 14. april 1996
Kunstnere: Subtime: Benedikte Amundsen (N), Jørn Bakke (N), Fredric van Schagen (NL)
«Supersport», 20. april - 12. mai 1996
Kunstnere: Tommy Olsson (SE), Micke Person (SE), Børre Sæthre (NO)
«Postkort fra Bergen», 25. mai - 9. juni 1996
Kunstnere: Gisle Frøysland (NO), Kadre Weltschmerz (Jørn Bakke (NO), Finn Eirik Modahl (NO), Kenneth Wie (NO)), Jørgen Knudsen (NO)
«Likat», 14. september - 6. oktober 1996
«Kunstloppemarkedet Cash & Carry II», 12. oktober - 13. oktober 1996
15 kunstnere deltok
«Gult lys for Otto Plonk - gult lys i Kong Oskarsgt. 45», 17. oktober - 3. november 1996
«Brudd - Norsk Billedhoggerforening 50 år», 17. oktober - 3. november 1996
I samarbeid med Bergens Kunstforening.
Kunstnere: Jenny Alnæs (NO), Arnold Biørn-Hansen (NO), Martin Borchert (NL), Arne Ingvaldsen (NO), Yngvar Larsen (NO), Stein Rønning (NO)
«Very» - The Bar», 11. november - 16. november 1996
Kunstnere: The Bar: Øyvind Berg (NO), Erik Balke (NO), Gisle Frøysland (NO), Trine Falck Johannessen (NO), Ingvild Holm (NO), Jørgen Knudsen (NO), Gurå Mathisen (NO), Worm Winther (NO)
«Borr - The Black & Decker Experience», 23. november 1996
Kunstnere: Ståle Sørensen (NO), Gunnar Askim (NO), Hege Tapio (NO)
«Dobbeltkurt - Søvn Vulkanar», 18. januar - 9. februar 1997
Kunstner: Kurt Johannessen (NO)
«Hlynur Hallsson- Retrospective», 22. februar - 16. mars 1997
Kunstner: Hlynur Hallsson (ISL)
Kunstnere: Martin Larsson (SE), Gro Skjeldal (NO), Gustav Sandström (SE), Annika Westerling (SE)
Kunstner: Simon Tegala (GB)
«Fotoflaks»- avgangsutstilling for 3.klasse ved Seksjon for Fotografi, KHiB, 7. juni - 22. juni 1997
Deltakere: Christine Hansen (NO), Viktor Micka (NO), Mette Randem (NO), Grethe Einarsen (NO), Ingvild Haga (NO)
«White Trash», 13. september - 5. oktober 1997
Kunstner: Inghild Karlsen (NO)
«The Halted Traveller», 5. februar - 22. februar 1998
I samarbeid Bergens Kunstforening
Kunstnere: Mariele Neudecker (D)
Et en kvelds multiarrangement i samarbeid med 3T, Bergen
Galleri Otto Plonk er co-producer i prosjektet «12 Netter» under Nattjazzen og bidrar med kunstnerne: Hayley Newman (GB) og Magnus Wallin (S)
Referanser
__INDEKSER__
Edward Barrett
Edward Edmond Barrett (født 3. november 1880 i Kerry i Irland, død 1932) var en britisk sportsutøver som deltok i tautrekking, bryting, kulestøt og spydkast fristil under OL 1908 i London.
Barrett ble olympisk mester i tautrekking under OL 1908 i London. Han var med på det britiske laget City of London Police som beseiret Liverpool-politiet i finalen.
Langeskogen
Langeskogen er et friområde i Bergen; (bydel: Løvstakken) beliggende i fjellsiden nord på fjellet Løvstakken ved Fjøsanger.
Området blir mye brukt, siden det er utstyrt med turveier. Bergen Bueskyttere har sin treningsbane der. Turveier ut av skogen fører til topps på fjellet og til Fyllingsdalen, eller turveien Løvstien som følger fjellsiden mot nord til Melkeplassen, med muligheter for nedstigninger underveis.
113 dekar i tilknytning til Fjøsanger hovedgård er fra 1986 vernet som naturminne og landskapsvernområde. Her finnes en geologisk forekomst av avsetninger fra siste mellomistid (eem), og en morene avsatt etter nest siste istid (saale).
Marlatt og Gordons kognitive atferdsmodell
Marlatts og Gordons kognitive atferdsmodell er en modell som illustrerer prosessen ved et tilbakefall, eller at en klarer å stå imot, når en skal endre en negativ helseatferd. Modellen er utviklet av G. Alan Marlatt og J.R. Gordon (1985).
Tilbakefall er et stort problem ved blant annet rusmiddelavhengighet, tvangshandlinger, overvekt og depresjon, og ofte en viktig komponent i helseintervensjonsprogrammer. Modellen til Marlatt og Gordon illustrerer hva som skjer når en person som ønsker å endre en negativ helseatferd befinner seg i en høyrisikosituasjon, som dermed gjør en ekstra sårbar for et eventuelt tilbakefall eller glipp. Dette kan medføre både positive og negative konsekvenser, som blir illustrert i figuren til høyre:
Som illustrert øverst i denne figuren, kan man se hva som skjer når en person har utviklet en adekvat mestringsrespons, som derfor vil hemme muligheten for et tilbakefall. En adekvat mestringsrespons kan blant annet være og på forhånd øve seg på hva man skal gjøre i høyrisikosituasjoner, eller såkalt "self talk", altså at man oppmuntrer seg selv gjennom hele høyrisikosituasjonen. Dette vil da igjen føre til økt mestringstro, som på sikt vil føre til redusert sannsynlighet for tilbakefall, både i samme og i lignende situasjoner.
Illustrert nederst i figuren, viser dette hva som skjer når en person befinner seg i en høyrisikosituasjon og ikke har utviklet en adekvat mestringsrespons. Dette vil da føre til at følelsen av selvkontroll minskes, og belønningen som forventes med den negative atferden kan virke mer tiltalende. Personen vil da ha et tilbakefall, eller en glipp som blir vurdert som et mindre alvorlig tilbakefall. Dette kan føre til dissonans på grunn av en konflikt mellom det selvet man ønsker å være og det selvet man viser seg å være, å attribuere et tilbakefall til et personlighetstrekk er også svært kontraproduktivt. Ved at denne personen ikke klarer å overholde de reglene en har satt for seg selv, kan dette også føre til en følelse av å miste kontroll – dermed er det økt sannsynlighet for flere tilbakefall, eller at en i verste fall velger å gi opp.
Denne modellen viser betydningen av å ha utviklet en adekvat mestringsrespons, siden dette øker mestringstro og følelsen av selvkontroll. Det er da større sannsynlighet for at denne personen fortsetter å følge helseintervensjonsprogrammet.
Smicorhina concolor
Smicorhina concolor er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
Middelsstore (ca. 25-30 millimeter), nokså langbeinte, avlange, svarte gullbasser.
Levevis
Nesten ingenting er kjent om disse billene, som tilsynelatende er ganske sjeldne.
Utbredelse
Arten er utbredt i Kamerun.
VM i friidrett 2013 – 50 kilometer kappgang menn
Erik Tysse og Håvard Haukenes representerte Norge. Tysse brøt konkurransen, mens Haukene ble diskvalifisert.
Sven Lundgren
Sven Emil Lundgren (født 29. september 1896, død 18. juni 1960) var en svensk friidrettsutøver som deltok i de olympiske leker 1920 i Antwerpen.
Lundgren vant en olympisk bronsemedalje i friidrett under Sommer-OL 1920 i Antwerpen. Han var med på det svenske laget som kom på tredjeplass i lagkonkurransen på 3000 meter bak USA og Storbritannia. Lundgren ble nummer ti i den individuelle konkurransen på 3000 meter. De andre på laget var Eric Backman og Edvin Wide.
Israel Weapon Industries
Israel Weapon Industries (IWI) (tidligere: Israel Military Industries (IMI)) er en statseid israelsk våpen- og ammunisjonsprodusent.
Selskapet produserer stort sett våpen og ammunisjon for israelsk politi og forsvar, men har også en betydelig kommersiell produksjon av lette våpen. IWI er mest kjent for å lage Uzi maskinpistoler. IWI produserer også den grovkalibrete Desert Eagle pistolen, samt Jericho 941.
Unxiini
Unxiini er en gruppe av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, slanke, gjerne nokså fargerike trebukker. Grunnfargen er rødlig, men de kan ha tegninger i kontrasterende farger.
Utbredelse
Gruppen er utbredt i den sørlige delen av Sør-Amerika.
Systematisk inndeling
Gruppen blir noen ganger slått sammen med Compsocerini. Slektslisten følger.
Jean av Luxembourg
Jean av Luxembourg (Jean Benoit Guillaume Marie Robert Louis Antoine Adolphe Marc d'Aviano) (født 5. januar 1921 i Colmar-Berg, død 23. april 2019) var storhertug av Luxembourg 1964–2000.
Bakgrunn
Jean var sønn av storhertuginne Charlotte av Luxemburg og prinsgemal Felix av Bourbon-Parma. Han var den første mannlige arving siden fyrstehuset ble etablert.